앞

<-

다음

->

瑜伽師地論卷第八十

彌勒菩薩說

三藏法師玄□奉　詔譯

攝決擇分中菩薩地之九

復次云何菩薩於正行中安立所學. 謂諸菩薩具足法住. 於依世俗諦道理所說不了義. 非所依聲聞乘相應經典. 已作依持已作善巧. 而復超度於大乘相應甚深空性相應. 依世俗勝義諦道理所說了義. 可依經典勤修學時. 名爲如理正勤修學. 如是如理勤修學時. 名正修行中道勝行. 所以者何. 由此正法貫穿十三中道行故. 一者貫穿補特伽羅空性. 二者貫穿補特伽羅無我性. 三者貫穿法空性. 四者貫穿法無我性. 五者貫穿增益邊. 六者實穿損減邊. 七者實穿法現觀. 八者貫穿法現觀廻向大菩提性. 九者貫穿如是行者煩惱衆苦不◑繞心性. 十者貫穿二無我勝解差別. 十一者貫穿前無我性是後因性. 十二者貫穿到邊際空性. 十三者貫穿卽彼威德

云何貫穿補特伽羅空性. 謂由一種相. 不可得所顯故. 此中不可得者. 謂於三種事. 一者有情事. 二者彼差別事. 三者彼受用事. 若內若外若二中間. 愚夫遍計所執實我都不可得

云何貫穿補特伽羅無我性. 謂由唯一相. 可得所顯故. 此中可得者. 謂卽於彼三事愚夫所遍計緣生諸法中常住實性不可得故. 愚夫所計我異相性道理可得

云何貫穿法空性. 謂唯由一相. 不可得所顯故. 此中不可得者. 卽於彼事所取無常性. 若內若外若二中間. 愚夫遍計所執言說自性都不可得

云何貫穿法無我性. 謂唯由一相. 可得所顯故. 此中可得者. 謂卽於彼事道理可得聖智所行. 又卽於彼自內所證不可以言爲他宣說. 彼由六相於諸凡愚遍計所執言說自性異相可得. 何等六相. 一者不可自尋思. 二者不可說示他. 三者超過色根所行. 四者超過一切相. 五者超過識所行. 六者超過煩惱所行. 云何貫穿增益邊. 謂由二種相. 一者差別增益所顯故. 二者自性增益所顯故. 何等名爲差別增益. 謂由後後展轉八相. 一者卽於彼事執常增益. 二者執無常增益. 三者執常增益爲所依止. 執我增益. 四者執無常增益爲所依止. 執無我增益. 五者執無我增益爲所依止. 執眞實心增益. 六者執我增益爲所依止. 執不眞實心增益. 此復二種. 一者決定. 二者尋求. 尋求者. 謂遍計所依及遍計相應. 於所對治雜染法中由五過失. 謂顚倒過失. ◑論過失. 發起惡行過失. ◑重過失. 無常性過失. 及於彼能對治淸淨法中. 七者執眞實心增益爲所依止. 執善等增益. 乃至執淸淨增益. 八者執不眞實心增益爲所依止. 執不善等增益. 乃至執雜染增益. 是名八種差別增益. 此中菩薩於彼增益都不執著. 不勸他執. 亦不讚美. 何等名爲自性增益. 謂差別增益爲所依止. 由諸愚夫遍計所執所有言說自性增益. 卽於彼事增益爲有

云何貫穿損減. 謂由一相. 損減實事所顯故. 此中損減實事者. 謂卽於彼邪法無我性起於勝解. 執著一切種一切法相都無所有

云何貴穿法現觀. 謂由三種相. 一者卽於彼事及第四生事所治能治有爲無爲安立中. 自性不可得所顯故. 二者彼差別不可得所顯故. 三者卽彼串習故. 如實通達智所顯故. 此中自性不可得者. 謂諸愚夫遍計所執自性. 此中差別不可得者. 謂卽彼自性滅生集成二分不可得. 此中智通達者. 謂卽彼自性相不作意不思擇加行自內所證智通達

云何貫穿法現觀. 廻向大菩提性. 謂由一種相. 思擇所得能治所治不斷故. 此中能治所治者. 謂空是煩惱對治. 無願是有願對治. 無相是諸相對治. 如是一切名無造作. 此復是後有業對治. 亦是生身流轉. 刹那生流轉對治. 名滅煩惱行無自性. 此復以生死流轉. 爲所對治. 若諸菩薩由此對治故. 起思擇不斷所治. 此由悲愍諸衆生故. 希求大菩提

云何貴穿如是行者. 煩惱衆苦不◑繞心. 謂由一種相. 雖不永斷所對治法. 而能如實通達故. 此中如實通達者. 謂卽於彼法由法無我加行. 觀彼自性無染無苦

云何貫穿差別. 謂由四種相. 一者見差別所顯故. 二者卽此極遠損減差別所顯故. 三者於斷迷失差別所顯故. 四者於心迷失差別所顯故. 此中見差別者. 謂住補特伽羅無我及涅槃. 於當來身起斷滅增上慢. 又於所取觀察故. 於能取言說自性畢竟遠離. 空性所攝不觀察故. 名不善觀察所知境界. 由執著諸法故求煩惱斷. 而諸菩薩則不如是. 此中極遠損減差別者. 謂住補特伽羅無我. 於我見異生下中更下. 由二因緣. 謂苦不解脫故. 安住苦故. 前後二種執著失壞故. 而諸菩薩則不如是. 此中於斷迷失差別者. 謂住補特伽羅無我. 執法無我無自性故. 便生驚怖. 謂無言說自性追求斷滅. 而諸菩薩則不如是. 此中於心迷失差別者. 謂如是於斷迷失住補特伽羅無我. 於自遍計所起境界中. 爲想顚倒等之所顚倒. 而諸菩薩則不如是

云何貫穿因性. 謂由二種相. 一者觀察能取所顯故. 二者彼如實通達所顯故. 此中觀察能取者. 謂卽觀察此無我智. 遠離言說自性故. 遠離彼分別故. 應捨相故. 有刹那故. 此中彼如實通達者. 謂觀察所取能取二種. 如理作意思惟爲因. 各別內證決定智生. 云何貫穿到邊際空性. 謂由一種相. 卽彼法無我智如實顯現故. 此中如實顯現者. 謂顯現業煩惱相似相故. 不可言說法故. 離言說自性故. 如是不執著故. 有刹那故

云何貫穿卽彼空性威德. 謂由一種相. 業煩惱斷對治所顯故. 此中斷者. 謂彼刹那光明想生. 能斷無始時來所集一切諸業煩惱. 復次有幾種聲聞. 聲聞所學菩薩所學有何差別. 謂有四種聲聞. 聲聞所學菩薩所學當知差別有十三種

云何名爲四種聲聞. 一者變化聲聞. 二者增上慢聲聞. 三者廻向菩提聲聞. 四者一向趣寂聲聞. 變化聲聞者. 爲欲化度. 由彼所化諸有情故. 或諸菩薩或諸如來化作聲聞. 增上慢聲聞者. 謂但由補特伽羅無我智. 及執著邪法無我智. 計爲淸淨. 廻向菩提聲聞者. 謂從本來是極微劣慈悲種姓. 由親近如來住故. 於廣大佛法中起大功德想. 熏修相續. 雖到究竟住無漏界. 而蒙諸佛覺悟引入方便開導. 由此因故便能發趣廣大菩提. 彼於如是廣大菩提. 雖能發趣由樂寂故. 於此加行極成뿌鈍. 不如初始發心有佛種性者. 一向趣寂聲聞者. 謂從本來是最極微劣慈悲種性故. 一向棄背利益衆生事故. 於生死苦極怖畏故. 唯有安住涅槃意樂. 畢竟不能趣大菩提

如二王子相似處生. 平等平等受王快樂. 一於王政詩論工巧處等皆悉善知. 第二王子則不如是. 彼二但由此分差別. 非由受用王之快樂. 如是於無漏界中諸菩薩衆與一向趣寂聲聞. 當知差別

應知彼二復有差別. 謂意樂故. 白法集成故. 智集成故. 種類故. 種性故. 持種故. 加行故. 威德故. 正行故. 福田故. 殊勝差別故. 因果故. 生依止故

一向趣寂聲聞棄背諸行雜染利益有情事故. 一向安住寂靜意樂. 菩薩雖有垢染而與彼相違. 又彼聲聞唯爲自身得增長故. 白法狹小. 菩薩爲欲增長一切有憎樂故. 白法無量. 又彼聲聞由無爲智. 但爲除遣自身煩惱. 菩薩普爲一切十方諸有情類. 又彼聲聞雖緣最勝解脫法境作意集成. 而非佛子. 菩薩雖緣下劣諸行有情法境作意集成. 而是佛子. 又彼聲聞雖勤精進於諦善巧心善安定. 不成就佛種性相故. 諸佛世尊不堪攝受. 而諸菩薩與彼相違. 又彼聲聞到究竟故. 根雖成熟於當來世而不能作佛所作事. 菩薩初心刹那生已便能造作. 又彼聲聞雖到究竟. 而不爲彼諸天人等供養讚嘆. 如住始業修行菩薩. 而諸菩薩雖復未到究竟之位. 然其威德及與智慧映蔽一切聲聞獨覺. 又彼聲聞療煩惱病智慧良藥雖復成滿. 而不能治一切衆生諸煩惱病. 而諸菩薩與彼相違. 由能修行利益他事勝義行故. 又彼聲聞雖到究竟於諸有情智光明照然. 非諸天及餘世間眞實福田. 如諸菩薩未盡煩惱. 又於聲聞一切時中如來最勝. 於最勝中諸菩薩衆彌復最勝. 彼由於此所集成故. 又由二緣應知彼勝. 彼能成熟諸有情故. 亦能成熟諸佛法故. 由此因緣感菩提果. 隨所成熟諸有情類. 能令解脫. 譬如有人能辦能熟. 覺慧希奇非彼端然而食用者. 此中道理當知亦爾. 又彼聲聞雖復一向受學修行淸淨法因. 亦爲無量善友攝受. 而不能引大菩提果. 諸菩薩衆與彼相違. 而能引發. 又諸聲聞依菩薩生. 非諸菩薩依彼聲聞

復次云何由世間出世間智. 能作利益他事. 謂諸菩薩遍於十方. 或遊歷世界. 或遊歷國土. 或遊歷生. 或勸請他. 爲大良醫. 善能療治煩惱鬼魅所著有情. 爲無有上. 宣說三學淸淨之道. 云何世間智. 謂於◑品所有雜染. 能爲止息對治. 於中品者能爲制伏對治. 云何名爲◑品雜染. 謂在家者貪瞋癡行性. 諸出家者見依止性. 及彼所依不正作意依止性. 後有願依止性. 由總別四顚倒故. 於非解脫執爲解脫依止性

云何中品雜染. 謂已止息◑品雜染. 別別對治爲依止故. 於諸境界貪瞋癡◑依止性. 於其所緣正繫念故. 令不定者心得安定. 精勤修習菩提分法. 方能制伏. 不依此修而自恃擧故. 於所緣繫心令住. 勇猛精進. 從此於住能正攝受. 攝受住故. 於積聚中. 由一合執中煩惱轉. 便能制伏. 從此爲斷出世間法所對治故. 依止對治. 卽令堅住. 從此能伏諸緣起愚. 補特伽羅無我性愚. 及法無我性愚. 從此能於邪道正道皆得決定. 由如是相應知◑品中品雜染止息制伏能對治智. 是名世間智

云何出世間智. 謂如是制伏貪瞋癡◑諸雜染已. 復能對治微細隨眠所有雜染. 此眞實智名出世智. 此復云何. 謂卽依彼制伏對治三處善巧. 謂緣起善巧. 補特伽羅無我勝解善巧. 法無我勝解善巧. 爲欲超度無餘雜染對治四種無知故. 不待他敎. 於內精勤觀察自心. 四無知者. 一於共相無知. 二於自相無知. 三於雜染相無知. 四於淸淨相無知. 由三種相應知心共相. 一於緣生者不現在前無作用故. 二於現在者唯一刹那無作用故. 三於貪等自緣所生非心作故. 由三種相應知心自相. 一者如前言說自性不可得故. 二者如前由六種相如實可得故. 三者一切聖者無差別智之所得故. 由三種相應知心雜染相. 一者生故. 二者轉故. 三者行故. 於諸趣中種種自體生故名雜染生. 卽於此中生者自然刹那有流轉故. 一切所緣難伏轉故. 貪愛勢力之所轉故. 名雜染轉. 若於彼行若如是行. 名雜染行. 謂於一時行於善中. 或於一時行不善中. 或於一時行境界中. 或於一時行造業中. 或於一時行煩惱中. 又於煩惱行貪瞋等. 無決定行非. 卽於此行有貪已復行無貪. 行無貪已復行有貪. 如是等. 又於隨順樂等法中. 得爲增上現行. 又生自苦斷壞衆樂. 不由執著故. 但由顚倒故. 由此引發自身衆苦無有◑足. 或於善中而安置時. 卽便棄捨思求瑕隙. 爲令不善現前行故. 於其瑕隙及衰盛中. 爲諸愛◑之所損惱. 又隨放逸勢力一切所作諸善根本皆令損壞. 又極樂著色等境故. 雖於極利益甘露界中數數思擇. 而難可安立. 於此義中. 示現假合所設譬喩其事應知. 由三種相應知心淸淨相. 一者不得得相故. 二者無爲相故. 三者種性相故. 若由別異如理勤修. 求心淸淨不能證得. 若由如是如理勤修. 便能證得. 又不觀見言說自性. 見眞如相. 此由九種相當觀無爲相. 一者不行世故. 二者非如在滅盡定言說自性不可得故. 眞如相可得故. 是無二相. 三者非生身相故. 四者超過生身因自性相故. 五者超過當來生故. 六者超過死沒故. 七者超過刹那展轉不遠離故. 八者超過趣轉易故. 九者超過業煩惱行故. 此中種性相. 當知是無學界相. 於現法中超過五事. 一者超過所作. 二者超過非所作. 三者超過所作加行. 四者超過所作非加行. 五者超過非所作加行. 於後法中超過六事. 一者超過能發起後有行. 二者超過彼行. 三者超過彼果生. 四者超過依彼衰盛. 五者超過於彼所依一切無記動搖中修學期願受用. 六者超過彼所依自體差別. 復由四位九相應知種性相. 何等四位. 一不淸淨位. 二淸淨位. 三通達位. 四究竟位. 云何九相. 謂不淸淨位. 於一切相等隨行故. 譬如虛空. 若淸淨位平等一味及身心遠離. 若通達位隨順趣究竟. 由一切煩惱自性離繫離垢故. 超過薩迦耶見. 及超過彼爲根本諸惡見趣. 若究竟位安樂成滿. 及超過三種變壞. 何等名爲三種變壞. 一者老死等變壞. 二者顚倒處變壞. 三者淸淨退失變壞. 復次云何於菩薩敎授中聲聞所學. 謂諸貪憂毘댁耶故. 是增上戒學加行. ◑患作意故. 是增上心學加行. 補特伽羅無我性故. 或法無我性故. 是增上慧學加行. 此中貪憂是能發起所有毁犯. 又如正不除遣. 如已不除遣. 如正除遣. 如已除遣. 由此四相. 應知自心不如理作意所起貪欲. 薩迦耶見. 及與瞋◑. 若由境界. 或復由他而起妄計. 如是名正不除遣. 若由境界. 或由他不饒益加行之所引奪. 如是名已不除遣. 由隨一不除遣故. 當知隨一亦不除遣. 由隨一除遣故. 當知隨一亦復除遣. 又若不除遣雖住律儀. 於增上戒尙名毁犯. 何況安住不律儀者. 又增上心學於所緣境散亂錯誤. 是能障◑依補特伽羅無我修增上慧者. 薩迦耶見是能障◑依法無我修增上慧者. 自性差別分別計縛是能障◑於此三學. 正修遣中有八種違逆學法. 有八種隨順學法. 何等爲八. 一者唐捐耽著. 二者耽著故縛. 三者縛故障◑. 四者障◑故垢. 五者垢故災雹. 六者雹故瘡◑. 七者瘡◑故熱惱. 八者熱惱故諸煩惱病難可療治. 興此相違當知卽是八種隨順學法

復次云何不善學沙門. 謂三種. 應知一者不顧沙門. 二者形相同分. 三者軌則正命受用加行戒見意樂皆不同分. 若廻向資具是增上戒. 形相同分是增上心及增上慧. 形相同分是彼行意樂不同分. 若廻向聲轝是奢摩他支. 同分是毘鉢舍那支. 同分是俱修支. 同分是俱資糧支. 同分是意樂不同分

復次云何善學沙門. 當知由四種相. 一者加行故. 二者意樂故. 三者通達故. 四者趣究竟故. 於現法中由◑患加行故. 於前生中由相續成熟加行故. 當知加行円滿. 由法無我勝解意樂故. 若所應得. 若能應得. 於此二言說自性無執著故. 於意趣義正尋求故. 不但隨順言詞故. 當知意樂円滿. 若於法眞如以不緣他智通達自性無雜染故. 於世俗寶及世俗生死. 涅槃解脫. 繫縛自性無所得故. 當知通達円滿. 已善修習一切雜染對治故. 又於眞如無斷壞故. 及能勝伏故. 當知趣究竟円滿

復次不善學沙門. 由三種相當知彼名不如其義. 一者意樂衰損加行具足. 二者意樂具足加行衰損. 三者意樂衰損加行衰損. 此中意樂衰損加行具足. 復有三種. 一者能聽唯此喜足. 二者能說唯此喜足. 三者能證世間三摩地而生愛味唯此喜足. 若善學沙門唯由一相當知意樂具足加行具足

復次云何住世俗律儀. 當知有四種相. 謂雖成就六支尸羅. 而爲二種損害損害尸羅. 謂由薩迦耶見◑故. 及於毁犯出離不了知故. 雖遠離此二種過失. 而未得世間淸淨律儀. 不能制伏薩迦耶見. 雖已得世間淸淨律儀. 已制伏薩迦耶見. 而不損減串習法無我性怖畏. 損壞尸羅. 雖遠離一切所餘過失. 而爲邪法無我勝解. 及增上慢. 損壞尸羅

復次云何住勝義律儀. 謂所成就出世間. 一切煩惱不相應. 能對治三界尸羅. 又於四種住律儀中. 諸◑論法現所可得. 若能寂靜彼相. 當知是名無漏尸羅. 云何名爲諸◑論法. 謂於初住律儀中我執可得. 若我所執. 若作毁犯. 若不作彼. 若故思所作加行. 若非彼加行. 若正知而行. 若彼不行. 若失念而行. 若彼不行. 於第二住律儀中薩迦耶見品◑重隨行. 若名可得. 若色可得. 若當來生相. 若今時無相. 若◑寂靜. 若隨眠故彼不寂靜. 若補特伽羅無我執. 若補特伽羅執棄捨. 若卽於彼補特伽羅無我執中所執性. 若非所執性. 若由此故於色等中有情執. 若彼假設讚善執. 若能假設心語假設讚善執. 於第三住律儀中. 若生上故世間. 若捨下故非世間. 若三摩他依止. 若諸欲依止. 若恃擧自尸羅. 若輕蔑他尸羅. 於第四住律儀中若計我尸羅淸淨. 若由自性差別分別故分別尸羅. 如是等諸◑論法. 於無漏戒中皆悉寂靜. 又卽與此義相應. 依淸淨三學應知所說伽他. 當知爲令福德資糧塵垢微薄. 攝受善士. 無失壞故. 智慧資糧於甚深處起勝解故. 由二因緣入如來敎. 一者由法住智深了別故. 二者由眞實智善決定故

復次云何如來調伏方便. 當知此有二種. 謂自體同分故. 及勝解同分故. 又現同分爲令安住受敎心故. 及依敎授而出離故. 又正淸淨加行敎導敎授當知復有四種. 一者於雜染淸淨驚怖轉依敎導二者遠離雜染因緣敎導. 三者遠離於淸淨驚怖因緣敎導. 四者第一現法樂住加行敎導. 此中雜染因緣有二種. 一者由世俗言說自性雜染自性執分別故. 二者由彼功德過失差別執分別故. 由二種相應知於淸淨導驚怖因緣. 一者由於前後淸淨導雜染分別故. 二者由雜染遠離分別故. 由二種相應知於涅槃淸淨驚怖因緣. 一者由世俗言說自性執故. 二者於涅槃增語想中作心所有想故. 又於寂靜心所有想. 若增語想遍了知故. 於彼二因緣俱遠離故. 當知是第一住加行敎導. 復次云何名爲密意語言. 謂無二相智. 是能悟入一切密意語言相. 云何無二相謂諸名言安足處事. 由彼自性無所有故. 非名言熏習想所行自性有故. 說爲無二. 於此無二若起二執. 名爲雜染. 若無二執. 名爲淸淨. 又非一切名言安足處事. 由彼世俗言說熏習想所行自性無所有故. 非彼熏習智所行自性有故. 說爲無二. 於此無二若起二執. 名爲雜染. 若無二執. 名爲淸淨. 由此無二相. 應知悟入如來一切密意語言. 此中由五種相名論円滿. 卽於敎授中由五種相名果円滿. 由五種相名果勝利円滿. 當知皆依密意語言. 云何由五種相名論円滿. 謂若由此相宣說. 若是宣說. 若所宣說. 若如是宣說. 若彼宣說. 如是円滿. 云何由五種相名果円滿. 謂無餘依涅槃界. 若有餘依涅槃界. 若聖道円滿. 若勝內怨. 若勝外怨. 如是円滿. 云何由五種相名果勝利円滿. 謂卽是供養大師. 報信施恩. 越生死苦. 於福田性無有退轉. 從法化生名如來子. 依止如來

復次云何於菩薩藏敎授中勝解勝利. 當知由五種相. 一者建立因時卽能映蔽感大富貴增上因故. 二者由轉依故. 三者卽於是處作說器故. 四者作說者器故. 五者於捨身時得見業淸淨故. 由五種相當知映蔽感大富貴增上之因. 所謂此因能引有量無量果故. 有盡無盡法故. 感非廣大廣大樂故. 是智資糧智自性故. 由此能引彼故. 又由遠離六種過失. 應知身行. 何等名爲六種過失. 一者愁憂相過失. 二者不了知數習過失. 三者由二種相威儀過失. 四者由三種相怖畏相過失. 五者由二種相◑履瑟덫過失. 六者身不調柔過失. 又於相慶慰時遠離五種過失. 應知語行何等名爲五種過失. 一者怯怖過失. 二者◑녔過失. 三者棄捨佛語作不相應◑論過失. 四者不讚歎如來過失. 五者於同法者不施◑誨過失. 又於記別所解了時遠離五種過失. 應知語行. 何等名爲五種過失. 一者於所證得忘念過失. 二者前後語言相違過失. 三者道理相違過失. 四者敬信聖敎諸天訶責過失. 五者如來訶責過失. 又由遠離五種過失. 應知意行. 謂依現法義有前四種. 依後法義有第五種. 何等名爲五種過失. 一者不忍過失. 不能忍受現在過去不饒益事故. 二者覆藏過失. 由覆藏故. 惡作燒惱故. 三者貪染過失. 希求諸欲及受用故. 希求出離怨故. 四者忘念過失. 攝受不正見故於斷心迷亂故. 五者期願過失. 由自輕◑遠離廣大諸佛菩薩之所加被諸佛國土微妙願故. 由微細意樂引發諸佛法故. 於一切法殊勝世間與盛差別起□慢故. 及願彼故. 於分別菩薩藏敎授勝解勝利無量標釋中. 當知有無量無數勝解勝利. 於此地中餘決擇文更不復現

攝決擇分中有餘依及無餘依二地

如是已說菩薩地決擇. 有餘依無餘依二地決擇. 我今當說□□南曰

離繫與壽行　轉依住差別

有常樂殊勝　異性自在等

問於有餘依涅槃界中現在轉時. 一切煩惱當言離繫耶. 當言不離繫耶. 答當言離繫問於一切苦. 當言離繫耶. 當言不離繫耶. 答當言亦離繫亦不離繫. 所以者何. 若未來生所有衆苦當言離繫. 若現在生心所有苦亦當言離繫. 若現身中飢苦渴苦界不平苦時節變苦. 及餘所有逼迫等苦. 當言不離繫. 此由現前行故. 非諸煩惱所繫縛故

問若一切阿羅漢皆得心自在. 何因緣故. 不捨壽行入般涅槃. 雖苦所逼而久住耶. 答功能有差別故. 所以者何. 有一分阿羅漢能捨壽行. 一分不能. 有一分阿羅漢能增壽行. 一分不能故

問若阿羅漢如先所有六處生起. 卽如是住相續不滅. 無有變異. 更有何等異轉依性. 而非六處相續而轉. 若更無有異轉依者. 何因緣故. 前後二種依止相似而今後時煩惱不轉. 聖道轉耶. 答諸阿羅漢實有轉依. 而此轉依與其六處. 異不異性俱不可說. 何以故. 由此轉依眞如淸淨所顯. 眞如種性. 眞如種子. 眞如集成. 而彼眞如與其六處. 異不異性俱不可說. 不可說義. 如前已辯. 是故若問所得轉依與其六處爲異不異. 非如理問. 若此轉依無有體者. 應有如前所說過失. 謂阿羅漢煩惱應行. 道應不行. 是故當知有轉依性. 世尊依此轉依體性密意說言

遍計自性中　由有執無執

二種習氣故　成雜染淸淨

是卽有漏界　是卽無漏界

是卽爲轉依　淸淨無有上

如屠牛師或彼弟子. 以利牛刀殺害牛已. 於內一切斫刺椎剖骨肉筋脈皆悉斷絶. 復以其皮張而蔽之. 當言此牛與皮非離非合. 如是諸阿羅漢旣得轉依. 由慧利刀斷截一切結縛隨眠隨煩惱◑已. 當言與六處皮非離非合. 又已轉依諸觀行者. 雖取衆相. 當知與昔所取差別. 此所取相猶如眞如自內所證. 不可以言說示於他我所觀相如是如是. 問諸阿羅漢住有餘依涅槃界中. 住何等心. 於無餘依般涅槃界. 當般涅槃. 答於一切相不復思惟. 唯正思惟眞無相界. 漸入滅定滅轉識等. 次異熟識捨所依止. 由異熟識無有取故. 諸轉識等不復得生. 唯餘淸淨無爲離垢眞法界在. 於此界中般涅槃已. 不復◑於天龍藥叉. 若乾達縛. 若緊냅洛. 若阿素洛. 若人等數. 以要言之. 所有有情假想施設. 遍於十方一切界. 一切趣. 一切生. 一切生類. 一切得身. 一切勝生. 一切地中. 非此更復◑在彼數. 何以故. 由此眞界離諸◑論. 唯成辦者內自證故

問於有餘依涅槃界中. 若無餘依涅槃界中. 已般涅槃諸阿羅漢. 有何差別. 答住有餘依. ◑在衆數. 住無餘依. 不◑衆數. 住有餘依. 猶有衆苦. 住無餘依. 永離衆苦. 住有餘依. 所得轉依猶與六處而共相應. 住無餘依永不相應

問若無餘依涅槃界中. 已般涅槃所有轉依永與六處不相應者. 彼旣無有六處所依. 云何而住. 答非阿羅漢所得轉依六處爲因. 然彼唯用緣眞如境修道爲因. 是故六處若有若無. 尙無轉依成變異性. 何況殞沒. 又復此界非所遍知. 非所應斷. 故不可滅. 問於無餘依涅槃界中. 般涅槃已所得轉依. 當言是有. 當言非有. 答當言是有. 問當言何相. 答無◑論相. 又善淸淨法界爲相. 問何因緣故當言是有. 答於有餘依及無餘依涅槃界中. 此轉依性皆無動法. 無動法故. 先有後無不應道理. 又此法性非衆緣生. 無生無滅. 然譬如水澄淸之性. 譬如眞金調柔之性. 譬如虛空離雲霧性. 是故轉依當言是有

問當言是常. 當言無常. 答當言是常. 問何因緣故當言是常. 答淸淨眞如之所顯故. 非緣生故. 無生滅故

問當言是樂. 當言非樂. 答由勝義樂當言是樂. 非由受樂. 說名爲樂. 何以故. 一切煩惱及所生苦皆超越故

問於無餘依涅槃界中. 般涅槃者. 爲有少分差別意趣殊異不耶. 答一切無有. 所以者何. 非此界中可得安立下中上品. 不可施設高下勝劣. 此是如來此聲聞等. 問何因緣故無有差別. 所以者何. 諸聲聞等有餘殘障. 於無餘依涅槃界中而般涅槃. 佛一切障永無所有. 答住有餘依涅槃界中. 可得安立有障無障. 住無餘依涅槃界中. 畢竟無障可立差別. 何以故. 於此界中一切衆相. 及諸◑重皆永息故. 皆永滅故. 所以者何. 諸阿羅漢住有餘依涅槃界時. 一切衆相非悉永滅. 異熟◑重亦非永滅. 由彼說有煩惱習氣. 卽觀待彼相及◑重安立有障. 住無餘依涅槃界時. 彼永無有. 是故當知於此界中. 無有有障無障差別. 問若此界中永無有障. 如諸如來離一切障. 阿羅漢等亦復如是. 何因緣故. 阿羅漢等不同如來作諸佛事. 答彼闕所修本弘願故. 又彼種類種性爾故. 阿羅漢等決定無有還起意樂. 而般涅槃. 是故不能作諸佛事

問於無餘依涅槃界中. 般涅槃者所有無漏界. 此與諸色. 當言有異. 當言無異. 答當言非異亦非不異. 如與諸色. 與諸受等. 當知亦爾. 與一切行. 與一切界. 與一切趣. 亦復如是. 問於無餘依涅槃界中. 般涅槃者. 於色等法當言獲得自在. 當言不得自在. 答當言獲得自在. 問此所得自在. 當言能現在前. 當言不能現在前. 答一分能現在前. 一分不能現在前. 謂諸如來於無餘依涅槃界中. 般涅槃已能現在前. 所餘不能令現在前. 問若此界中離諸◑論. 由此因緣不◑衆數. 云何復能起現在前. 答由先發起正弘願故. 又由修習與彼相似道勢力故. 譬如正入滅盡定者. 雖無是念我於滅定當可還出. 或出已住. 然由先時加行力故. 還從定出. 依有心行而起遊行當知此中道理亦爾

問廻向菩提聲聞. 爲住無餘依涅槃界中. 能發趣阿□多羅三□三菩提耶. 爲住有餘依涅槃界耶. 答唯住有餘依涅槃界中可有此事. 所以者何. 以無餘依涅槃界中. 遠離一切發起事業. 一切功用皆悉止息

問若唯住有餘依涅槃界中. 能發趣阿□多羅三□三菩提者. 云何但由一生便能證得阿□多羅三□三菩提耶. 所以者何. 阿羅漢等尙當無有所餘一生. 何況當有多生相續. 答由彼要當增諸壽行. 方能成辦. 世尊多分依此廻向菩提聲聞. 密意說言. 物類善男子若有義修四神足已. 能住一劫或餘一劫餘一劫者. 此中意說過於一劫. 彼雖如是增益壽行. 能發趣阿□多羅三□三菩提. 而所修行極成뿌鈍. 樂涅槃故. 不如初心始業菩薩. 彼旣如是增壽行已. 留有根身. 別作化身. 同法者前方便示現. 於無餘依般涅槃界. 而般涅槃. 由此因緣皆作是念. 某名尊者於無餘依般涅槃界. 已般涅槃. 彼以所留有根實身. 卽於此界贍部洲中. 隨其所樂遠離而住. 一切諸天尙不能覩. 何況其餘衆生能見. 彼於涅槃多樂住故. 於遍遊行彼彼世界. 親近供養佛菩薩中. 及於修習菩提資糧諸聖道中. 若放逸時諸佛菩薩數數覺悟. 被覺悟已. 於所修行能不放逸

問若阿羅漢廻向菩提. 便能證得阿□多羅三□三菩提者. 何因緣故. 一切阿羅漢不皆廻向無上菩提. 答由彼種性有差別故. 所以者何. 諸阿羅漢現見種性有多差別. 謂或見有諸阿羅漢俱分解脫. 或復見有唯慧解脫於無餘依般涅槃界. 而般涅槃. 是故當知由彼種性有差別故. 非一切阿羅漢皆能廻向無上菩提

復次廻向菩提聲聞. 或於學位卽能棄捨求聲聞願. 或無學位方能棄捨. 由彼根性有差別故. 所待衆緣有差別故

如廻向菩提聲聞由遇緣故. 乘無上乘而般涅槃如是. 菩薩設爲如來及諸菩薩之所棄捨. 因棄捨故. 若遭尤重求下劣乘般涅槃緣. 應乘下乘而般涅槃. 然無處. 無容諸佛菩薩如是放逸. 棄捨於彼. 定無是處

復次廻向菩提聲聞. 若隨證得阿□多羅三□三菩提. 爾時卽同如來. 於無餘依般涅槃界. 而般涅槃

問廻向菩提聲聞. 從本已來當言聲聞種性. 當言菩薩種性. 答當言不定種性. 譬如安立有不定聚諸有情類於般涅槃法性聚中. 當知此是不定種性

復次彼卽於此住處轉時. 如無死畏. 如是亦無老病等畏. 如來亦爾. 彼及所餘於無餘依涅槃界中. 般涅槃者. 於十方界當知究竟不可思議. 數數現作一切有情諸利益事. 如首楞伽摩三摩地中說幻師喩. 若商主喩. 若船師喩. 當知此中道理亦爾. 是名最極如來◑密. 於此及餘種種差別如來◑密. 勝解行地修行菩薩下忍轉時. 隨其勝解差別而轉. 從此轉勝進入增上意樂◑地. 如是乃至於九地中. 展轉增進. 勝解淸淨. 第十地中於此勝解最善淸淨. 於彼如來諸◑密中. 是諸菩薩應正隨轉. 當知如來如是◑密. 不可思議不可度量. 超過一切度量境界. 問於法決擇總義云何答

由品類差別　而建立諸法

卽於彼釋難　分別一行等

如是應知此中總義. 於此地中餘決擇文更不復現. 當知於彼一一地中. 皆有無量決擇差別. 我今且略開示少分. 由此方◑由此所學由此敎導. 諸有智者餘類應思

瑜伽師地論卷第八十

위

*

다음

->